Protest masiv în Polonia. Avorturile, interzise complet.
Polonia este cuprinsă de proteste. Avorturile fetușilor cu defecte congenitale au fost declarate neconstituționale. Protestatarii au sfidat interdicțiile legate de Covid-19 impuse asupra adunărilor.
Mii de polonezi au ieșit în stradă, după ce Tribunalul Constituțional din Polonia a decis că nu mai sunt permise nici măcar avorturile fetușilor cu defecte congenitale.În piețele și străzile împânzite de oameni furioși, nimeni n-a mai ținut cont de regulile antiCOVID. Poliția și trupele speciale au mers să păzească locuința liderului partidului de guvernământ, Jaroslaw Kaczynski.Karola Domagalska, protestatar: "Sunt furioasă. Sunt devastată. Nu știu dacă există altă modalitate să ne arătăm furia, descurajarea, lipsa de grijă, iritarea și șocul. Suntem deprimați din cauza situației."Decizia instanței e criticată de UE, de partidele de Opoziție din Polonia și de organizațiile internaționale pentru drepturile omului.